cyanic-selkie/wikianc huggingface dataset:
Apple Inc.
Apple-ში მუდმივად და დროებითად 70,000-მდე ადამიანია დასაქმებული მსოფლიოს გარშემო და მისმა მსოფლიო გაყიდვებმა 2007 ფისკალურ წელს (დასრულდა 2007 წლის 29 სექტემბერს) US$24.01 მილიარდი შეადგინა.
რამდენიმე მიზეზის გამო, მათ შორის ყოველმხრივად ესთეტიკური დიზაინით თავისი კონტრკულტურული ინდი ფესვებით, ასევე თავისი სარეკლამო კამპანიებით, Apple-მა გამორჩეული რეპუტაცია მოიპოვა სამომხმარებლო ელექტრონიკის ინდუსტრიაში და კულტივირებული მომხმარებლების პლეადა წარმოშვა, რომლებიც განსაკუთრებულად ლიოალურები და თავდადებულები არიან კომპანიისა და ბრენდის მიმართ, განსაკუთრებით აშშ-ში.
1976–1980: ადრეული წლები
Apple დაარსებულ იქნა 1976 წლის 1 აპრილს სტივ ჯობსის, სტივ უოზნიაკის და რონალდ უეინის მიერ (და მოგვიანებით, 1977 წლის 3 იანვარს კორპორაციად გარდაიქმნა უკვე უეინის გარეშე, რომელმაც კომპანიის თავისი წილი ჯობს და უოზნიაკს მიჰყიდა), რათა გაეყიდა Apple I კომპიუტერული აღჭურვილობა. ისინი სტივ უოზნიაკის მიერ ხელით იყო აწყობილი ჯობსის მშობლების სასტუმრო ოთახში, და Apple I საზოგადოების წინაშე პირველად ჰოუმბრიუს კომპიუტერულ კლუბში წარადგინეს. საბოლოოდ 200 კომპიუტერი იქნა აწყობილი. Apple I იყიდებოდა როგორც დედა პლატა (პროცესორით, ოპერატიული დამახსოვრების მოწყობილობით იგივე RAM-ით და ძირითადი ტექსტურ-ვიდეო ჩიპებით) - და არა ისე, რაც დღეს არის მიღებული პერსონალურ კომპიუტერად.
კომპანია Apple (Apple) დაარსდა 1976 წლის 1 აპრილს კალიფორნიაში მისი დამფუძნებლები სტივ ჯობსი (Steve Jobs) და სტივ ვოზნიაკი (Stephen Gary Woźniak), ჯერ კიდევ სკოლიდან იცნობდნენ ერთმანეთს. დროთა განმავლობაში კომპანია  Apple-ის შეუერთდა მესამე წევრი – რონ ვეინი. 1970-იან წლებში რონ ვეინი იყო კომპანია ატარის (Atari) ერთ-ერთი წამყვანი ინჟინერი.
პირველი პროექტი, რომელიც განახორციელეს ჯობსმა და ვოზნიაკმა იყო მოწყობილობა BlueBox. ეს იყო ელექტრონული მოწყობილობა, რომელიც ტელეფონის ქსელში აგზავნიდა იმპულსებს და მწყობრიდან გამოყავდა სატელეფონო სადგური. ამ მოწყობილობით შესაძლებელი იყო მსოფლიოს ნებისმიერ ქვეყანაში უფასოდ დარეკვა. მათ შეძლეს 200-ზე მეტი Bluebox-ის შექმნა და გაყიდვა.
1976 წელს გამოვიდა Apple-ის პირველი კომპიუტერი Apple Computer I. პრეზენტაცია გაიმართა კომპიუტერულ კლუბში Homebrew Computer Club, რითაც ახალგაზრდა კომპანიამ მიიქცია მსოფლიოში პირველი კომპიუტერული მაღაზიის Byte Shop-ის ყურადღება. ამ მოვლენის შედეგად საგრძნობლად გაიზარდა შეკვეთების რაოდენობა და ამიტომ საჭირო გახდა ინვესტიციების მოძიება კომპანიისთვის. სულ მალე სტივ ჯობსის აქტიურობით Apple-მა მიიღო პირველი ინვესტორი – მილიონერი არმას კლიფ მარკკულუ, რომელმაც საკუთარი 90 000 დოლარის და ამერიკის ბანკის  (Bank of America) 250 000 დოლარის კრედიტის ინვესტირება მოახდინა კომპანიაში. შედეგად 1977 წლის 3 იანვარს ფირმა Apple (Apple Computer) გახდა სააქციო საზოგადოება.
1977 წელს Apple-ის პრეზიდენტი გახდა მაიკლ სკოტი. ამ პერიოდში მოხდა განსაკუთრებული გარღვევა კომპიუტერულ ბაზარზე. კომპანიამ გამოუშვა პირველი ფერადი გრაფიკის მქონე პერსონალური კომპიუტერი Apple Computer II. სწორეს ეს მოდელი ითვლება პირველ პერსონალურ კომპიუტერად. მისი ჩვენება მოხდა კომპიუტერულ გამოფენაზე West Coast Computer Faire. შეიქმნა Apple-ის სამარკო ნიშანი – ყველასთვის ცნობილი ვაშლი (შექმნილი სარეკლამო კომპანია Regis McKenna-ის მიერ), რომელიც 2000 წლამდე შეფერილი იყო ცისარტყელის ფერებად.
1984 წლის აპრილში გამოვიდა კომპიუტერის ახალი მოდელი Apple IIc, რომელშიც პირველად იქნა გამოყენებული განახლებული პროცესორი 65C02. გარდა ამისა კომპიუტერში ჩამონტაჟებული იყო დისკის წამკითხავი, ოპერატიული მეხსიერება – 128 კბ და პირველად გამოყენებული იქნა მოდემის, პრინტერის, მაუსის და ჯოისტიკის მისაერთებელი პორტები. 1983 წელს კომპანია Apple-მა (Apple) გამოუშვა კომპიუტერის ახალი მოდელი – Lisa. ეს იყო მნიშვნელოვნად გაუმჯობესებული მონაცემების მქონე კომპიუტერი. ფასი შეადგენდა 9995 დოლარს. მისთვის სპეციალურად შექმნილი იყო ახალი ოპერაციული სისტემა. მაგრამ, იმის გამო, რომ კომპიუტერ Lisa-ს გაყიდვების მაჩვენებელი საკმაოდ დაბალი აღმოჩნდა, 1984 წელს შეიქმნა გაუმჯობესებული Lisa 2, რომლის ფასი საგრძნობლად დაბალი იყო წინა მოდელთან შედარებით. მიუხედავად ამისა წარმატება არც მას ხვდა წილად. ამიტომ კომპანიის ხელმძღვანელობამ დაიწყო ფიქრი შედარებით დაბალ ფასიანი მოდელების შექმნაზე. ასე შეიქმნა პროექტი მაკინტოში (Macintosh). კომპიუტერი არ გამოირჩეოდა განსაკუთრებული ტექნიკური მონაცემებით, აერთიანებდა სისტემურ ბლოკს და მონიტორს, პროცესორის ტაქტის სიხშირე იყო 8 მგ, ოპერატიული მეხსიერება შეადგენდა 128 კბ-ს მყარი დისკი იყო 400 კბ. მიუხედავად მწარმოებლების მცდელობისა მაკინტოში (Macintosh) მაინც არ გამოვიდა იაფი მოდელი. მისი ფასი შეადგენდა 2500 დოლარს. 1986 წელს Apple-მა (Apple) დახვეწა Macintosh SCSI ინტერფეისით. იმავე წელს გამოვიდა იეროგლიფებზე სამუშაო ოპერაციული სისტემა – KadjiTalk, რითაც კომპანიამ მოახერხა აზიური ბაზრის ათვისება. 1987 წელს ბაზარზე გამოვიდა Macintosh II. ამ მოდელში გადაწყდა მონიტორის და სისტემური ბლოკის განცალკევება. 1990 წელს კომპანიამ გამოუშვა თავისი ყველაზე ძვირი მოდელის კომპიუტერი – Mac IIfx, რომელიც ღირდა 10 000 დოლარი.
1997 წელს Apple-მა გამოუშვა ახალი თაობის კომპიუტერს G3. ტექნოლოგიურად ახალი პროცესორები საგრძნობლად უსწრებდა Intel-ს. გარდა ტექნიკური მონაცემებისა G3 კომპიუტერები დიზაინის თვალსაზრისითაც საკმაოდ ლამაზად გამოიყურებოდა.
1999 წელს გამოვიდა Apple-ის ნახევრად გამჭვირვალე კორპუსიანი ფერადი კომპიუტერების სერია Power Macintosh G3, რომლებიც ითვლებოდა პროფესიონალი დიზაინერების და გეიმერების მოდელებად. მათი ფასი შეადგენდა 1600 დან 4000 დოლარამდე. 2000 წელს გამოდის Power Mac G4 Cube. 2001 წელს კომპანია უშვებს პირველ აიფონს (iPod). მისი ზომები იყო 100x62x18 мм და იწონიდა 184 გრამს. 2003 წელს იქმნება ახალი პროცესორი – G5. 2006 წელს გამოდის Apple-ის პირველი Intel-ის პროცესორის ბაზაზე შექმნილი კომპიუტერი – iMac და MacBook Pro. 2008 წელს ანონსირებული იქნა ახალი აიფონის – iPhone 3G გამოშვების შესახებ. ამავე წლის მონაცემების მიხედვით კომპანიამ გაყიდა 4,7 მილიონი ტელეფონი, მისი წილი ტელეფონების მსოფლიო ბაზარზე შეადგენდა 12,9 %. დღევანდელ დღეს Apple-ის ნოუთბუქები MacAir, არის ყველაზე თხელი ნოუთბუქი მსოფლიოში – ალუმინის კორპუსით.
შტაბ-ბინა
Apple-ის კორპორაციული შტაბ-ბინა სილიკონის მდელოს შუაგულში მდებარეობს, მისამართით 1 ინფინიტ ლუპი, კუპერტინო, კალიფორნია. კომპლექსის ტერიტორიაზე ექვსი ნაგებობა მდებარეობს, საერთო ფართობით 79,000 მ2 და აშენებულ იქნა 1993 წელს სობრატო დეველოპმენტ კოსის მიერ.
2006 წელს, Apple-მა ახალი კომპლექსის მშენებლობის გადაწყვეტილების მიღების შესახებ განცხადება გააკეთა მომიჯნავე მიწებზე, რომელთა ფართობი 202, 000 მ2-ს შეადგენს. ასევე კუპერტინოში მდებარე ახალი კომპლექსი ძველისაგან 1,5 კმ-ით იქნება დაშორებული.
აღმასრულებელი დირექტორები
წყარო:
ამჟამინდელი დირექტორთა საბჭო
წყარო:
ფინანსები
Apple არის მსოფლიოს მეორე ტექნოლოგიური კომპანია შემოსავლების მხრივ Samsung Electronics–ის შემდეგ და მსოფლიოში მესამე ყველაზე დიდი ტელეფონის კომპანია. მისი ამჟამინდელი საბრუნავი თანხა უტოლდება 446 მილიარდ ამერიკულ დოლარს. 2015 წლის 17 თებერვალს Apple გახდა პირველი ამერიკული კომპანია რომლის საბაზრო ღირებულება იყო 750 მილიარდი ამერიკული დოლარი. 2014 წლის დეკემბერში Apple საცალო ვაჭრობის მაღაზიათა რაოდენობამ მიაღწია 447-ს, საიდანაც 182 არის 14 ქვეყენაში, აგრეთვე Apple Store (ონლაინ გაყიდვები) და iTunes store (მსოფლიოში ყველაზე დიდი მუსიკალური აპლიკაცია, რომლიდანაც შესაძლებელია ნებისმიერი სიმღერის გადმოწერა). 2012 წლის 29 სექტემბერს მას ჰყავდა 72,800 მუდმივი დასაქმებული და 3,300 დროებითი მთელ მსოფლიოში. ფისკალურ წელიწადში, 2011 წლის ბოლოს, Apple-მა განაცხადა, რომ მისი მთლიანი წლიური შემოსავალი იყო 108 მილიარდი დოლარი. ეს იყო სერიოზული წინსვლა, რადგან 2010 წლის შემოსავალი 65 მილიარდი დოლარი იყო, მატებამ კი დაახლოებით 82 მილიარდ დოლარს მიაღწია. კომპანიის ყოველ წლიურმა შემოსავალმა 2013 წელს 170 მილიარდი დოლარი შედგინა. ამავე წლის მაისში, Apple მოხვდა 500 ყველაზე იღბლიან კომპანიებში პირველად, და მოგვიანებით მან მე-6 ადგილიც კი დაიკავა. 2015 წლის მონაცემებით Apple-ის ბიუჯეტი შეადგენს 200 მილიარდ ამერიკულ დოლარს, რომლის 90% არის ამერიკის შეერთებული შტატების გარეთ გადასახადების მიზეზების გამო. Apple-მა შექმნა შვილობილი კომპანიები ისეთ ქვეყნებში როგორიც არის: ირლანდიის რესპუბლიკა, ნიდერლანდები, ლუქსემბურგი და ბრიტანეთის კუნძულები დაბალი გადასახადების გამო. ჟურნალ NEW YORK TIMES-ის მიხედვით 1980-იან წლებში Apple იყო პირველი კომპანია, რომელმაც დანიშნა თანამდებობზე უცხოელი ადამიანები მაღალ გადასახადიან ქვეყნებში, რომელმაც უფლება მისცა რომ გაეყიდა თავისი პროდუქტი სხვა კონტინენტებზე. მოგვიანებით Apple იყო პიონერი საბუღალტრო ტექნიკაში ცნობილი როგორც „ორმაგი ირლანდიური ჰოლანდიური სენდვიჩით“, რომელიც ამცირებდა გადასახადებს ირლანდიური და ჰოლანდიური შვილობილი კომპანიებით, რომელთა რიცხვს შემდგომში კარიბის ზღვის კუნძულებიც შეუერთდა. ბრიტანული კონსერვატიული პარტიის წევრმა, დეპუტატმა ჩარლი ელფიკმა გამოაქვეყნა კვლევა, 2012 წლის 30 ოქტომბერს, რომელმაც აჩვენა, რომ რამდენიმე მულტინაციონალური კომპანია, მათ შორის Apple-იც, დიდ ბრიტანეთში რამდენიმე მილიონ გირვანქა სტერლინგის შემოსავალს ფლობდა, მაგრამ იხდიდა გადასახადებს, რომელიც ბრიტანეთის ხაზინის მხოლოდ 3 პროცენტს შეადგენდა. მან განაგრძო ეს კვლევა და დახმარების თხოვნით მიმართა ხაზინის კანცლერს, ჯორჯ ოსბორნს, რომ გაეზარდა ეს გადასახადი კომპანიებისთვის, რომელთა რიცხვში აგრეთვე იყო Google და The Coca-Cola Company. ელფიკმა აგრეთვე განაცხადა, რომ მთავრობა მიიღებდა ზომებს იმ კომპანიებისთვის, რომლებიც არ გადაიხდიდნენ გადასახადს. 2014 წლის ივნისში ევროპის კომისიამ ირლანდიაში გამოუშვა სანქციები Apple-ის გადასახადთან დაკავშირებით. ლუქსემბურგში კი Apple-მა, როგორც Luxembourg Leaks-ის წევრმა კომპანიამ, შეძლო გადასახადებისთვის თვის არიდება.
2015 წელს ინფორმაციულმა სააგენტომ როუტერმა განაცხადა, რომ Apple იმუშავებდა 54,4 მილიარდ დოლარს საზღვარგარეთ რომელიც იყო დაბეგვრის გარეშე IRS (საერთაშორისო შემოსავლების სერვისის) მიერ. ამერიკის შეერთებული შტატების კანონმდებლობის მიხედვით კორპორაცია არ იხდის გადასახადს იქამდე, სანამ ეს მონაგები თანხა არ იქნება შეერთებული შტატების ტერიტორიაზე.
სქოლიო
კატეგორია:აშშ-ის კომპანიები კატეგორია:კომპიუტერების მწარმოებელი კომპანიები კატეგორია:სატელეკომუნიკაციო კომპანიები
ანდერს ბერინგ ბრეივიკი
ანდერს ბერინგ ბრეივიკი (Anders Behring Breivik; დ. 13 თებერვალი, 1979) — ნორვეგიელი ტერორისტი, ფუნდამენტალისტი პროტესტანტი, 2011 წლის 22 ივლისს ოსლოს სამთავრობო კვარტალში მოწყობილი აფეთქებისა და ნორვეგიის შრომის პარტიის ახალგაზრდულ ბანაკზე განხორციელებული თავდასხმის მთავარი ორგანიზატორი და შემსრულებელი. მის მიერ განხორციელებული ტერორისტული აქტების შედეგად დაიჭრა 151, ხოლო გარდაიცვალა 77 ადამიანი, მათ შორის საქართველოს ერთი მოქალაქე. ნორვეგიის სასამართლოს 2012 წლის 24 აგვისტოს გადაწყვეტილებით ანდერს ბერინგ ბრეივიკს მიესაჯა 21 წლით თავისუფლების აღკვეთა, ვადის გაზრდის შესაძლებლობით.
ბიოგრაფია
ანდერს ბერინგ ბრეივიკი დაიბადა 1979 წლის 13 თებერვალს დიპლომატის, კერძოდ ლონდონში ნორვეგიის საელჩოს ეკონომისტის, იენს ბრეივიკისა და მედდის, ვენკე ბერინგის ოჯახში .ახლადშეუღლებული წყვილი მალევე,1980 წელს დაშორდა ერთმანეთს, როცა ანდერსი ერთი წლის იყო. განქორწინების შემდეგ ვენკე ბერინგი შვილთან ერთად საცხოვრებლად ნორვეგიაში გადავიდა. ანდერს ბრეივიკს, მამის მხრიდან, ჰყავს ორი ნახევარძმა და ერთი ნახევარდა, ხოლო დედის მხრიდან ნახევარდა. იგი იზრდებოდა დედასთან, ოსლოს დასავლეთით, მდიდარ რაიონში, სკოიენში. მოგვიანებით ვენკე ბერინგი ცოლად გაჰყვა ნორვეგიის არმიის მაიორს, ტურე ლარსენს.
მამამ, იენს ბრეივიკმა როცა ინტერნეტით შეიტყო მის ნამოქმედარზე, შვილზე უარი თქვა და ანდერს ბრეივიკს ურჩია სიცოცხლე თვითმკვლელობით დაასრულოს.ამჟამად ბრეივიკის სამი და და დედა ცხოვრობენ კონსპირაციულ ბინებში, სპეციალური დაცვის სამსახურების მეთვალყურეობის ქვეშ, რადგან ძალზედ დიდია ტერაქტის შედეგად დაზარალებული ოჯახების მხრიდან აგრესიის საფრთხე.
სწავლობდა სმესტადის დაწყებით სკოლაში (Smestad skole), რისის საშუალო სკოლაში (Ris skole), სრული ზოგადი განათლება კი ჰართვიგ ნისენის (Hartvig Nissen skole) სკოლაში მიიღო. უმაღლეს განათლებას ინტერნეტით ეუფლებოდა, ნორვეგიის მენეჯმენტის სკოლაში.1999-2003 წლებში ანდერს ბრეივიკი მუშაობდა საკომუნიკაციო კომპანია Telia-ს ქოლ ცენტრში.
სქოლიო
კატეგორია:ტერორისტები კატეგორია:დაბადებული 1979 კატეგორია:ისლამის კრიტიკოსები კატეგორია:დაბადებული 17 თებერვალი
აფხაზეთის ასსრ-ის VII მოწვევის უმაღლესი საბჭო
აფხაზეთის ასს რესპუბლიკის VII მოწვევის უმაღლესი საბჭო — აფხაზეთის ასსრ-ის მეშვიდე მოწვევის უმაღლესი წარმომადგენლობითი და საკანონმდებლო ორგანო 1967-1971 წლებში.
ისტორია
1967-1971 წლების განმავლობაში სულ ჩატარდა აფხაზეთის ასსრ-ის VII მოწვევის უმაღლესი საბჭოს რვა სესია.
მმართველი რგოლი
აფხაზეთის ასსრ-ის VII მოწვევის უმაღლესი საბჭოს ხელმღვანელობა შემდგენაირად დაკომპლექტდა:
აფხაზეთის ასსრ-ის VII მოწვევის უმაღლესი საბჭოს პრეზიდიუმი შემდგენაირად დაკომპლექტდა:
I სესია
პირველი (6 აპრილს დილის) სხდომა გაიმართა 11 საათზე. დეპუტატ გ. ჯოხთაბერიძის წინადადებით სხდომა გახსნა უხუცესმა დეპუტატმა ი. პაპასქირმა.
დეპუტატ ი. პაპასქირის სიტყვის შემდეგ უმაღლესი საბჭო შეუდგა აფხაზეთის ასსრ-ის უმაღლესი საბჭოს თავჯდომარისა და თავჯდომარის მოადგილეების არჩევნებს. დეპუტატ ა. ძაძუას წინადადებით აფხაზეთის უმაღლეს საბჭოს თავმჯდომარედ არჩეულ იქნა დეპუტატი მ. ლ. ხაშბა, თავჯდომარის მოადგილეებად — დეპუტატები ი. გ. გვერდწითელი და ა. გ. დოროშენკო.
დეპუტატ ვ. კოკაიას წინდადადებით აფხაზეთის ასსრ-ის უმაღლესმა საბჭომ მიიღო შემდეგი დღის წესრიგი:
აფხაზეთის ასსრ-ის უმაღლესი საბჭოს დეპუტატთა რწმუნებების შესამოწმებლად აირჩა სამანდატო კომისია შემდეგი შემადგენლობით:
შემდეგ, აფხაზეთის ასსრ-ის უმაღლესი საბჭო გადავიდა მუდმივი კომისიების არჩევის საკითხის განხილვაზე.
შემდეგ სესია გადავიდა დღის წესრიგის მესამე საკითხის განხილვაზე: „აფხაზეთის ასსრ-ში ბუნების დაცვის მდგომარეობისა და მისი გაუმჯობესების ღონისძიებათა შესახებ“. ამ საკითხზე მოხსენებით გამოვიდა აფხაზეთის ასსრ-ის მინისტრთა საბჭოს თავჯდომარის პირველი მოადგილე დეპუტატი გ. ბერულავა. მოხსენების შემდეგ კამათში გამოვიდნენ: დეპუტატი გ. ალანი, აფხაზეთის ასსრ-ის ჯანმრთელობის დაცვის მინისტრის მოადგილე ზ. ტ. აბგაჯი, დეპუტატი რ. ქ. ხიკუბა, თევზისდაცვის სოხუმის ინსპექციის რაიონული ინსპექტორი ს. გ. ბარამია.
შემდეგ მოხსენებით გამოვიდა სამანდატო კომისიის თავმჯდომარე გ. დ. ჭაჭია. უმაღლესმა საბჭომ ერთხმად დაამტკიცა, რომ აღიარებულ იქნას ყველა დეპუტატის რწმუნებანი, ხოლო აფხაზეთის ასსრ-ის უმაღლესი საბჭოს არჩევნების ცენტრალური საარჩევნო კომისიის მუშაობა დასრულებულად გამოცხადდა.
თავმჯდომარემ წაიკითხა აფხაზეთის ასსრ-ის მინისტრთა საბჭოს თავჯდომარის დეპუტატ მ. გ. ჩიქოვანის განცხადება რესპუბლიკის მთავრობის მიერ უმაღლესი საბჭოს წინაშე რწმუნებების მოხსნის შესახებ.
დეპუტატ ვ. კობახიას წინადადებით აფხაზეთის ასსრ-ის უმაღლესმა საბჭომ მიიღო დადგენილება, რომელშიც ღებულობს ამ განცხადებას, მოიწონა აფხაზეთის ასსრ-ის მინისტრთა საბჭოს საქმიანობას და ანდობს მ. ჩიქოვანს წარუდგინოს უმაღლეს საბჭოს წინადადებანი აფხაზეთის ასსრ-ის მთავრობის შემადგენლობის შესახებ. აფხაზეთის ასსრ-ის უმაღლესმა საბჭომ მიანდო მინისტრთა საბჭოს წინანდელ შემადგენლობას განაგრძოს თავისი საქმიანობა ახალი მთავრობის დამტკიცებამდე.
შესვენების შემდეგ განახლდა კამათი „აფხაზეთის ასსრ-ში ბუნების დაცვის მდგომარეობისა და მისი გაუმჯობესების ღონისძიებათა შესახებ“ მოხსენების გამო. კამათში გამოვიდნენ: დეპუტატი ო. ორანსკი და აფხაზეთის ასსრ-ის მინისტრთა საბჭოსთან არსებული სატყეო მეურნეობის სახელმწიფო კომიტეტის თავმჯდომარე მ. აშუბა. კამათის დასასრულს განხილული საკითხის გამო სესიამ მიიღო შესაბამისი დადგენილება.
შემდეგ სესიამ დაამტკიცა აფხაზეთის ასსრ-ის უმაღლესი საბჭოს პრეზიდიუმი. დეპუტატ ვ. კობახიას შემოაქვს წინადადება აფხაზეთის ასსრ-ის უმაღლესი საბჭოს პრეზიდიუმის შემდეგი შემადგენლობის შესახებ: თავმჯდომარე, თავჯდომარის ორი მოადგილე, მდივანი და პრეზიდიუმის 9 წევრი.
ამის შემდეგ უმაღლესი საბჭო გადავიდა მთავრობის — აფხაზეთის ასსრ-ის მინისტრთა საბჭოს შექმნის შესახებ საკითხის განხილვაზე. დეპუტატ მ. ჩიქოვანის მიერ წარმოდგენილი იქნა მინისტრთა კაბინეთის ახალი შემადგენლობა რომელიც მოწონებულ იქნა და შემდეგ ერთხმად იქნა სესიაზე დამტკიცებული.
ამით დაამთავრა მუშაობა აფხაზეთის ასსრ-ის მეშვიდე მოწვევის პირველმა სესიამ.
პრეზიდიუმის ბრძანებულებები
1967 წლის
17 მაისს:
31 ივლისს:
24 ოქტომბერს:
10 ნოემბერს:
17 ნოემბერს:
II სესია
აფხაზეთის ასსრ-ის VII მოწვევის უმაღლესი საბჭოს II სესია მოწვეულ იქნა 1967 წლის 20 ნოემბერს სოხუმის დრამატული თეატრის შენობაში.
პირველი (20 ნოემბრის დილის) სხდომა გაიმართა 11 საათზე. სესია გახსნა აფხაზეთის ასსრ-ის უმაღლესი საბჭოს თავმჯდომარემ მ. ხაშბამ.
მოხსენაბაზე „აფხაზეთის ასსრ-ის სახალხო მეურნეობის განვითარების 1968 წლის სახელმწიფო გეგმისა და აფხაზეთის ასსრ-ის სახალხო მეურნეობის განვითარების 1969 და 1970 წლების გეგმების შესახებ“ სიტყვით გამოვიდა აფხაზეთის ასსრ-ის მინისტრთა საბჭოს სახელმწიფო საგეგმო კომისიის თავმჯდომარეს დეპუტატ ლ. ნაზაძეს.
მოხსენებაზე „აფხაზეთის ასსრ-ის 1968 წლის სახელმწიფო ბიუჯეტის შესრულების შესახებ და აფხაზეთის ასსრ-ის 1966 წლის სახელმწიფო ბიუჯეტის შესრულების შესახებ“ სიტყვით გამოვიდა აფხაზეთის ასსრ-ის ფინანსთა მინისტრი დეპუტატი დ. ჯიჭონაია.
შემდეგ ზემოაღნიშნულ მოხსენებებთან დაკავშირებით თანამოხსენებით გამოვიდა აფხაზეთის ასსრ-ის უმაღლესი საბჭოს საგეგმო-საბიუჯეტო კომისიის თავმჯდომარე დეპუტატი თ. ქეცბა.
შესვენების შემდეგ მოხსენებისა და თანამოხსენებების გარშემო დაიწყო კამათი. კამათში მონაწილეობდნენ სოხუმის მშრომელთა დეპუტატების საქალაქო საბჭოს აღმასკომის თავმჯდომარე ი. ტ. კვიწინია, დეპუტატები:ლ. ქვარანძია, ო. ურიდია, ხ. აიბა და გ. ჩაჩიბაია.
ამით დამთავრდა სესიის დილის სხდომა.
მეორე (20 ნოემბრის საღამოს) სხდომა გაიმართა 8 საათზე.
კამათის დასასრულს საბოლოო სიტყვით გამოვიდნენ აფხაზეთის ასსრ-ის მინისტრთა საბჭოს სახელმწიფო საგეგმო კომისიის თავმჯდომარეს დეპუტატ ლ. ნაზაძე და აფხაზეთის ასსრ-ის ფინანსთა მინისტრი დეპუტატი დ. ჯიჭონაია.
სესიამ ერთსულოვნად მიიღო კანონი აფხაზეთის ასსრ-ის სახალხო მეურნეობის განვითარების 1968 წლის სახელმწიფო გეგმისა და აფხაზეთის ასსრ-ის სახალხო მეურნეობის განვითარების 1969 და 1970 წლების გეგმებისა და აფხაზეთის ასსრ-ის 1968 წლის სახელმწიფო ბიუჯეტის შესრულების შესახებ და აფხაზეთის ასსრ-ის 1966 წლის სახელმწიფო ბიუჯეტის შესრულების შესახებ.
სესია გადავიდა დღის წესრიგის მესამე საკითხზე — აფხაზეთის ასსრ-ის უმაღლესი საბჭოს პრეზიდიუმის ბრძანებულებათა დამტკიცების თაობაზე. ამ საკითხზე სიტყვით გამოვიდა აფხაზეთის ასსრ-ის უმაღლესი საბჭოს პრეზიდიუის მდივანი შ. ნ. ლაკობა. უმაღლესმა საბჭომ დაამტკიცა პრეზიდიუმის ბრძანებულებები ერთხმად.
შემდეგ სესიამ განიხილა საკითხი აფხაზეთის ასსრ-ის უმაღლესი სასამართლოს არჩევის შესახებ. ამ საკითხზე სიტყვით გამოვიდა უმაღლესი საბჭოს პრეზიდიუმის თავჯდომარის მოადგილე დეპუტატი ვ. ტანია. მოხსენების შემდეგ სესიამ ერთხმად აირჩია აფხაზეთის ასსრ-ის უმაღლესი სასამართლოს შემადგენლობა.
აფხაზეთის ასსრ-ის უმაღლესი საბჭოს დეპუტატებმა მიიღეს უხუცესთა საბჭოს წინადადება აფხაზეთის ასსრ-ის უმაღლესი საბჭოს პრეზიდიუმისა და მუდმივი კომისიების შემადგენლობაში ცალკეული ცვლილებების შეტანის შესახებ.
სესიის მუშაობის დღის წესრიგი ამოიწურა. აფხაზეთის ასსრ-ის მეშვიდე მოწვევის მეორე სესია დახურულად გამოცხადდა.
IV სესია
აფხაზეთის ასსრ-ის VII მოწვევის უმაღლესი საბჭოს IV სესია მოწვეულ იქნა 1969 წლის 20 იანვარს.
V სესია
აფხაზეთის ასსრ-ის VII მოწვევის უმაღლესი საბჭოს V სესია მოწვეულ იქნა 1969 წლის 23 ივნისს.
VII სესია
აფხაზეთის ასსრ-ის VII მოწვევის უმაღლესი საბჭოს VII სესია მოწვეულ იქნა 1970 წლის 29 ივნისს.
VIII სესია
აფხაზეთის ასსრ-ის VII მოწვევის უმაღლესი საბჭოს VIII სესია მოწვეულ იქნა 1970 წლის 28 დეკემბერს.
დავით ზირაქაშვილი
დავით ზირაქაშვილი (დ. 20 სექტემბერი, 1983) — ქართველი მორაგბე. საქართველოს მორაგბეთა ეროვნული ნაკრებისა და საფრანგეთის „ტოპ 14-ის“ გუნდის, კლერმონის წევრი. მიღებული აქვს მონაწილეობა 2003, 2007 და 2015 წლის მსოფლიო ჩემპიონატებზე. 2010 წელს გახდა საფრანგეთის ჩემპიონი, ასევე დასახელდა საქართველოს საუკეთესო სპორტსმენად.
ფრანგული პერიოდი
2003 წლის 23 სექტემბერს, ზირაქაშვილი საფრანგეთის პატარა საკურორტო ქალაქ გრანდ მოტში გამეგზავრა, სადაც მეგობარმა და ლეგიონერმა გოდერძი შველიძემ სამთვიანი სტაჟირება გაუკეთა მესამე დივიზიონის ერთ-ერთ კლუბში. მოგვიანებით, ზირაქაშვილის კიდევ ერთმა ლეგიონერმა - „ბეზიეს“ მოათამაშე დავით ხინჩაგაშვილმა გაუწოდა დახმარების ხელი და თავის კლუბში ორკვირიანი სტაჟირების შესაძებლობა მისცა: „ბეზიეს“ მარცხენა ბურჯი ტრავმების გამო ვერ თამაშობდა და სასწრაფოდ შემცვლელს ეძებდნენ. ამ დროს ასპარეზზე გამოჩნდა ფრანგი მწვრთნელი ოლივიე საისე: წარსულში საფრანგეთის ნაკრების კაპიტანი, შემდგომ კი განთქმული კლუბების: „კლერმონისა“ და „პერპინიანის“ მწვრთნელი. წარმოშობით ბეზიელი ოლივიე საისე ზირაქაშვილს დაუკავშირდა და ყოველგვარი სტაჟირების გარეშე „კლერმონში“ აყვანა შესთავაზა. „ბეზიეს“ მსგავსად, „კლერმონსაც“ სასწრაფოდ სჭირდებოდა დაშავებული მორკინალის შემცვლელი. 2003 წლიდან მოყოლებული, დავით ზირაქაშვილი საფრანგეთის ამ სახელოვანი გუნდის მოთამაშეა. 2010 წლის სეზონი ზირაქაშვილისთვის განსაკუთრებით წარმატებული გამოდგა:საქართველო - რუსეთის მატჩის დროს გატანილმა მისმა შესანიშნავმა ლელომ თამაშში გარდატეხა მოახდინა და დიდწილად განსაზღვრა ბორჯღალოსანთა გამარჯვება. არანაკლებ მნიშვნელოვანი იყო ზირაქაშვილისთვის ეს სეზონი საფრანგეთის უმაღლესი დივიზიონის, ტოპ14-ის, გათამაშებაში, რომელიც მისი კლუბის ჩემპიონობით დაგვირგვინდა. ტოპ 14 - ის ფინალურ მატჩში „პერპინიანის“ წინაარმდეგ ზირაქაშვილმა მოედანზე მხოლოდ ოცი წუთი დაჰყო - ტრავმების გამო, სრულფასოვანი თამაშის საშუალება არ მიეცა. ზირაქაშვილს ოთხჯერ აქვს ნათამაშევი საფრანგეთის ჩემპიონატის ფინალში. იგი პირველი ქართველი მორაგბეა, რომელიც ამ ქვეყნის ჩემპიონის ტიტულს ფლობს. ზირაქაშვილი პირველი ქართველი მორაგბეა, რომელმაც მსოფლიო ნაკრების შემადგენლობაში ითამაშა. რაგბის სამყაროში ჩემოყალიბებული ტრადიციის თანახმად, ნაკრები, სახელწოდებით “WORLD XV” მსოფლიოს სხვადასხვა ქვეყნის გამოჩენილი სპორტსმენებით კომპლექტდება და რომელიმე ტიტულოვან გუნდს ეთამაშება.როგორც წესი, მსგავსი შეხვედრები რაიმე მნიშვნელოვან სარაგბო თარიღისა, თუ მოვლენის პატივსაცემად იმართება. ჩინელი მილიონერის მიერ დაფინანსებული წლევანდელი მატჩი ახალი ზელანდიის ლეგენდარულ „Classic All Blacks” -ის წინააღმდეგ, მალაიზიის დედაქალაქ კუალა ლუმპურში, ივნისში შედგა და ახალზელანდიური რაგბის მემკვიდრეობას მიეძღვნა. შეხვედრა მსოფლიო ნაკრების გამარჯვებით დასრულდა ანგარიშით 36:26.
რესურსები ინტერნეტში
კატეგორია:ქართველი მორაგბეები
ირლანდიის ჰიმნი
ჯარისკაცის სიმღერა (Amhrán na bhFiann) — ირლანდიური სიმღერა, ირლანდიის ეროვნული ჰიმნი, ცნობილია ასევე ინგლისური სახელით „The Soldier’s Song“.
მედია ფაილები
ი კატეგორია:ირლანდიის ეროვნული სიმბოლოები
ფილიპინების ეროვნული პარკების სია
ფილიპინების ეროვნული პარკები ― ბუნებრივი ან ისტორიული ღირებულების მქონე ადგილები, რომლებიც შექმნილია ეროვნული ინტექგრირებული დაცული ტერიტორიების სისტემის აქტის (1992) საფუძველზე.
2012 წელს ფილიპინებში 240 დაცული ტერიტორია იყო, რომელთაგან 35-ს ეროვნული პარკის სტატუსი აქვს. 2018 წლის 22 ივნისს, მას შემდეგ, რაც პრეზიდენტმა როდრიგო დუტერტემ E-NIPAS Act-ს მოაწერა ხელი, 94 კრიტიკული ტერიტორიის ადგილასაც ეროვნული პარკები შეიქმნა და ჯამში მათი რიცხვი 107-მდე გაიზარდა.
ეროვნული პარკები
მსოფლიო მემკვიდრეობის ძეგლი ან მსოფლიო მემკვიდრეობის ძეგლის ნაწილი.
რესურსები ინტერნეტში
ფილიპინების ეროვნული პარკები ფილიპინები კატეგორია:ფილიპინების პარკები კატეგორია:ფილიპინების ღირსშესანიშნაობების სიები
Lasioglossum virens
Lasioglossum virens — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1835 წელს.
სქოლიო
virens
Tetraponera sahlbergii
Tetraponera sahlbergii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს. .
სქოლიო
კატეგორია:ჭიანჭველები
ზარდარი (ოჯახი)
ზარდარი (خاندان زرداری) პოლიტიკური ოჯახი პაკისტანში.
ჰაკიმ ალი ზარდარის ოჯახი
ჰაკიმ ალი ზარდარის ოჯახი (زرداری)  დაწინაურდა  ბენაზირ ბჰუტოსა და ასიფ ალი ზარდარის დაქორწინების შემდეგ. ზარინ არა ზარდანი - ჰაკიმ ალი ზარდარის მეუღლე გარდაიცვალა 2002 წლის 12 ნოემბერს. ზარდარის ოჯახის წევრებიდან პოლიტიკაში ცნობილნი არიან:
ზარდარის ოჯახის ძალაუფლება და პრესტიჟი კიდევ უფრო გაიზარდა ბენაზირ ბჰუტოს მკვლელობის შემდეგ. ბენაზირის ქმარმა ასიფ ალი ზარდარმა 2008 წლის სექტემბერში ფიცი დადო როგორც პაკისტანის ახალმა პრეზიდენტმა.
რესურსები ინტერნეტში
კატეგორია:პაკისტანი კატეგორია:პოლიტიკური ოჯახები
თამარ ქველიძე
თამარ ქველიძე (დ. 17 აგვისტო, 1990) — ქართველი ფეხბურთელი. პოზიციით მცველი. თამაშობს საფეხბურთ კლუბ „კარლსრუესა“ და საქართველოს ქალთა ეროვნულ ნაკრებში.
Lost in the Echo
„Lost in the Echo“ — ამერიკული როკ-ჯგუფ Linkin Park-ის მეორე სინგლი ალბომიდან Living Things. გამოშვებულია 2012 წლის 19 ოქტომბერს ლეიბლზე Warner Bros. Records.
სქოლიო
კატეგორია:ლინკინ პარკის სიმღერები კატეგორია:2012 წლის სინგლები
McCartney II
2011 წლის რემასტერი
2011 წელს ალბომი ხელახლა გამოიცა The Paul McCartney Archive Collection-ის ნაწილის სახით.
ალბომი რამდენიმე ფორმატში გამოვიდა:
ორიგინალური 11 სიმღერიანი ალბომი
სქოლიო
კატეგორია:1980 წლის ალბომები კატეგორია:პოლ მაკ-კარტნის ალბომები
ჟან მარე
ჟან მარე (Jean Marais, (დ. 11 დეკემბერი, 1913, შერბური, საფრანგეთი ― გ. 8 ნოემბერი, 1998, კანი, საფრანგეთი) — ფრანგი მსახიობი და რეჟისორი.
რესურსები ინტერნეტში
კატეგორია:ფრანგი მსახიობები კატეგორია:დაბადებული 11 დეკემბერი კატეგორია:დაბადებული 1913 კატეგორია:გარდაცვლილი 8 ნოემბერი კატეგორია:გარდაცვლილი 1998
Kill 'Em All for One
Kill 'Em All for One იყო ამერიკული მძიმე მეტალ ჯგუფ მეტალიკის 1983-1984 წლებში გამართული პირველი მსხვილ მასშტაბიანი საკონცერტო ტურნე. იგი ჩატარდა მათი სადებიუტო სტუდიური ალბომის, Kill 'Em All, მხარდასაჭერად, რომელიც გამოვიდა 1983 წლის 25 ივლისს. ტურნეს სპონსორი იყო Megaforce Records. იგი შედგებოდა 31 კონცერტისგან, რომელთა თარიღები და ჩატარების ადგილები ასევე Megaforce Records-მა განსაზღვრა. უმეტესად. სიმღერების სია მოიცავდა სიმღერებს ჯგუფის სადებიუტო ალბომიდან, თუმცა შესული იყო ჯერ გამოუცემელი სიმღერები ალბომიდან Ride the Lightning: Fight Fire with Fire, Ride the Lightning, The Call of Ktulu და Creeping Death. ჯგუფმა ტურნე ჯგუფ Raven-თან ერთად ჩაატარა, ხოლო მის აპოგეად 13 აგვისტოს ჩიკაგოში ჩატარებული კონცერტი იქცა, რომლის ფრაგმენტების ხილვა შესაძლებელია 1988 წელს გამოშვებულ ვიდეოფილმში Cliff 'Em All.
სიმღერების სია
(აღებულია 1983 წლის 29 ივლისის შოუდან იონკერსში, ნიუ-იორკი)
სქოლიო
კატეგორია:მეტალიკის ტურნეები კატეგორია:1983 წლის საკონცერტო ტურნეები კატეგორია:1984 წლის საკონცერტო ტურნეები
Lasioglossum viridatulum
Lasioglossum viridatulum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1919 წელს.
სქოლიო
viridatulum
მყინვარული ნაპრალი
მინი|ნაპრალი ალპებში მინი|ნაპრალი ანტარქტიდაში მყინვარული ნაპრალი — მყინვარის მოძრაობის შედეგად ყინულის მასაში წარმოქმნილი ვერტიკალური ან ციცაბოდ დახრილი ნაპრალები. განასხვავებენ განივ, გასწვრივ და დიაგონალურ მყინვარულ ნაპრალებს. განივი მყინვარული ნაპრალი წარმოიქმნება მყინვარის მოძრაობის გზაზე არსებული მკვეთრი გარდატეხის ადგილზე, გასწვრივი — მყინვარის ენის გაფართოებით, ხოლო დიაგონალური მყინვარული ნაპრალი გლეტჩერის შუა და კიდურა ნაწილების უთანაბრო წინსვლით.
მყინვარული ნაპრალი მუდამ წარმოიქმნება მყინვარის ერთსა და იმავე ადგილზე, მაგრამ ამ პროცესში ყოველ ჯერზე მონაწილეობენ ყინულის ახალი მასები, ხოლო ძველი ნაპრალი მათი წარმოქმნის ადგილიდან ყინულის გადაადგილებისას თანდათან შუშდება, ესე იგი ქრება ყინულის რეჟელაციის შედეგად. მყინვარული ნაპრალის სიღრმე ჩვეულებრივ 20–30 მ-ია და იშვიათად აჭარბებს 50 მ-ს. სიგრძე რამდენიმე ათეულიდან ასეულ მეტრამდეა, სიგანე ჩვეულებრივ, მეტრებით და იშვიათად, პირველი ათეული მეტრებით დაითვლება. ზამთარსა და გაზაფხულზე მრავალი მყინვარული ნაპრალი გადაფარებულია თოვლის ხიდით.
მყინვარის ტერმინუსთან მრავალი მყინვარული ნაპრალი ერთმანეთთან გადაკვეთილია, რითაც წარმოიქმნება ყინულის დაკბილული პინაკლები, რომელსაც სერაკები ეწოდება. ნაპრალი შეიძლება გადაფარებული იყოს თოვლით და გახდეს უხილავი, ხოლო მყინვარის მოძრაობისას სულაც გადაიხუროს. არსებობს ნაპრალის განსაკუთერბული ტიპი — ბერგშრუნდი, რომელიც წარმოიქმნება ფირნის ველის გათხელებული კიდის გასწვრივ, ცირკის ციცაბო ფერდობთან კონტაქტის ზოლში.
მყინვარული ნაპრალი ზოგჯერ გადაჭიმულია მყინვარის პარალელურად, მიუყვება მის სიგრძეს ან კვეთს მას. ღრმა, ციცაბო და ვიწრო მყინვარული ნაპრალები მთამსვლელებისთვის სერიოზულ ხიფათს წარმოადგენს. თოვლის ხიდი შერწყმულია გარემომცველ ლანდშაფტთან, რითაც ფარავს ნაპრალს. საკუთრივ თოვლის ხიდი ადამიანის წონას ჩვეულებრივ, ვერ უძლებს.
ნაპრალს უმეტესწილად გააჩნია ვერტიკალუირ კედლები. სიღრმე და სიგრძე დამოკიდებულია საკუთრივ მყინვარის ფიზიკურ პარამეტრებზე. არსებობს ღია და დახურული ტიპის ნაპრალი, რომელთაგან პირველი კარგად მოჩანს მყინვარის ზედაპირზე და ამიტომ ნაკლებად სახიფათოა მყინვარზე გადაადგილებისას, ხოლო მეორე, ვინაიდან უხილავია, შესაბამისად ხიფათის შემცველიცაა.
წელიწადის დროის, ამინდისა და სხვა ფაქტორების შესაბამისად, ნაპრალი შესაძლოა თოვლით იყოს გადაფარებული. ასეთ შემთხვევაში ნაპრალი არ ჩანს და გადაადგილებისას არსებობს თოვლის ხიდთან ერთად მასში ჩავარდნის საშიშროება. უსაფრთხოების უზრუნველსაყოფად მყინვარზე როგორც წესი, გადაბმით ხორციელდება გადაადგილება.
სქოლიო
კატეგორია:გლაციოლოგია
Tetraponera schulthessi
სქოლიო
კატეგორია:ჭიანჭველები
Lasioglossum viridatum
Lasioglossum viridatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1905 წელს.
სქოლიო
viridatum
ბანა
ბანა (Penek Kilisesi) — ძელი ჭეშმარიტის (ანუ ძელი ცხოვლის, იგივე წმ. ჯვრის) სახელობის საკათედრო ტაძარი ისტორიულ სამხრეთ საქართველოში — ტაოში. ძეგლი მდებარეობს თურქეთში, ერზურუმის პროვინციის, შენქაიას ილჩეს, სოფელ პენეკში, მდინარე პენეკ-ჩაის მარჯვენა ნაპირზე.
ეტიმოლოგია
ბანა ოლთისიდან 33, ხოლო არტაანიდან 79 ვერსის მანძილზეა. 1889 წელს ფანაკში ნაჩვენებია 43 კომლი, ხოლო „დავთრის“ დროის ფანაკში 36 კომლია (აქედან ორი კომლი მუსლიმია). ამ პერიოდში ფანაკს შეწერილი ქონია გადასახადი 30 000 ახჩის ოდენობით.
ისტორია
ვახუშტი ბატონიშვილის ცნობით, ბანელი ეპისკოპოსის ძალაუფლება ვრცელდებოდა ფანასკერტზე, ტაოზე, ოლთისზე და მათ მომიჯნავე ტერიტორიებზე.
ბანას დიდ ისტორიულ მნიშვნელობაზე მეტყველებს ის ფაქტიც, რომ აქ დაიწერა ჯვარი საქართველოს მეფე ბაგრატ IV-მ (1027-1072 წწ.) ბიზანტიის იმპერატორის რომანოზ III არგირუსის დაზე — ელენეზე. ეს ჯვრისწერა ასახულია ოშკის სამხრეთ მკლავის ფრესკაზე, სადაც ბანას გამოსახულება დღემდე შემორჩენილია. აქვე, XV საუკუნეში დაკრძალეს საქართველოს მეფე ვახტანგი და მისი მეუღლე სითიხათუნი.
1877-1878 წლების რუსეთ-ოსმალეთის ომის ქრონიკებიდან ირკვევა რომ: 1877 წლის 20 მაისს ოსმალებმა დატოვეს სოფელი პენეკი (Пеньяк — პენიაკი) და გამაგრდნენ ოლთისში დამატებითი ძალების მოლოდინში. 21 მაისს ოსმალებმა ოლთისიც დატოვეს. 22 მაისს რუსეთის არმიამ უბრძოლველად დაიკავა ოლთისიც და სოფელი პენეკიც.
ბანა ქართულ წყაროებში
მატიანე ქართლისაჲ"-დან ვგებულობთ თუ რაოდენი საეკლესიო და პოლიტიკური მნიშვნელობა ჰქონია ბანას მომდევნო საუკუნეებში - აქ აღნიშნულია, რომ ბანას დაწერეს ჯვარი 1030 წლის ახლო ხანებში მეფე ბაგრატ IV-მ და ბიზანტიელმა მეფისწულმა ელენემ. ამასთანავე, სხვადასხვა დროს ეს კათედრალი ბაგრატიონთა სახლის განსასვენებელიც ყოფილა.
ყველა ცნობას შუასაუკუნოვანი ქართული ხუროთმოძღვრების ამ ძეგლზე ერთგვარად აჯამებს XVIII საუკუნის შესანიშნავი ისტორიკოსი და გეოგრაფოსი ვახუშტი ბატონიშვილი. თავის შრომაში ის სწერს:
თუ ვის სახელზე იყო ბანას ტაძარი აგებული, დაფისირებულია 1511 წლის მინაწერში: "...დაიწერა ქ(ო)რ(ო)ნიკონსა ასოთხმოცდაცხრამეტსა, მ(ო)ნ(ა)სტერსა ძელისა ჭ(ეშმარი)ტის(ა)სა ბან[ა]ს. (ტიპიკონი A 647, 221v)".
ძეგლის აღწერა
ბანას ტაძარი ძველი ქართული ხუროთმოძღვრების თვალსაჩინო ძეგლია. დიდი ზომის მაღალ ტეტრაკონქს გარს ეკვრის თითქმის 40 მ დიამეტრის მრავალწახნაგა გარსშემოსავლელი. შუაში აღმართულია ცილინდრული გუმბათის ყელი. ტეტრაკონქის მკლავებს შორის განლაგებულია გუმბათქვეშა ბურჯები — პილონები, სადაც სამ იარუსად მოწყობილი სადგომებია (პატრონიკენი), ხოლო ოთხივე აფსიდის ქვემოთა ნაწილი, ჩვეულებრივი მთლიანი კედლის ნაცვლად, გამჭოლი თაღედით გარსშემოსავლელისაკენ იხსნება. შენობის მთელი სიმაღლე 30 მ აღემატება. ტაძრის ხუროთმოძღვრული დეტალები და მორთულობა ტექნიკური ოსტატობითა და მაღალმხატვრულობით გამოირჩევა. აფსიდებისა და პატრონიკეთა მალებში მოთავსებული მრგვალი სვეტები შემკულია ვოლუტებიანი სვეტისთავებით, ფასადის მთელ პერიმეტს მისდევს დეკორატიული თაღედი, თაღებს ზემოთ კი მცენარეული ჩუქურთმებია.
პირველი ცნობები ბანას ტაძრის საკუთრივ არქიტექტურული სახის შესახებ დაგვიტოვა გერმანელმა მოგზაურმა და ბოტანიკოსმა კარლ კოხმა. "ეს უეჭველად ყველაზე მშვენიერი და დიდებული რამაა, რაც კი მსგავსი რამ მინახავს ოდესმე მთელს აღმოსავლეთში, თუ რა თქმა უნდა კონსტანტინეპოლს არ ჩავთვლით..." მან იგი 1843 წელს დაათვალიერა, როდესაც ძეგლი ჯერ კიდევ მთლიანად იყო შემონახული და გამოსცა მისი აღწერა და გეგმის ჩანახატი თურქეთსა და კავკასიაში თავის მოგზაურობაზე დაწერილ წიგნში.
კ. კოხის შემდეგ, 1879 წელს თავის დღიურში მოხსენიებული აქვს უკვე დანგრეული ბანა კავკასიელ მოღვაწეს ე. ვეიდენბრაუმს. 1881 წელს, წარწერების სამეცნიერო შესწავლის მიზნით ბანა მოინახულა დიმიტრი ბაქრაძემ. მანვე გამოაქვეყნა იმხანად უკვე დანგრეული ტაძრის მოკლე აღწერა.
ბანას ხუროთმოძღვრების კვლევის ახალი ეტაპი 1902 წელს დაიწყო, როდესაც ძეგლის შესწავლას შეუდგა გამოჩენილი ქართველი ისტორიკოსი ექვთიმე თაყაიშვილი, არქიტექტორ ს. კლდიაშვილთან ერთად. ე. თაყაიშვილი მეორედ ბანას 1907 წელს ეწვია, ამჯერად არქიტექტორ ა. კალგინის თანხლებით. ორივე ექსპედიციის შედეგები 1909 წელს გამოქვეყნდა.
კ. კოხის აღწერა
1846 წლის კარლ კოხის აღწერით, ნაგებობა შედგებოდა ზღუდისა და თვით ეკლესიისაგან ოთხი სამლოცველოთი, რომლებიც კუთხეებზე იმდაგვარადაა მიშენებული, რომ სადგომი ეკლესიასა დაზღუდეს შორის სავალად მოხერხებულია, ხოლო ზევიდან კი გადახურულ წრისებრ გარშემოსავლელს წარმოადგენს. ეკლესიის ნავი გარშემოსავლელს უშუალოდ უკავშირდება უკანიდან გახსნილი ჯვრის მკლავების (Schenkel) მეშვეობით. ნავის კამარა სვეტებს ებჯინება. წრისებრი გარშემოსავლელის კედლები ზევითკენ გადასულია ვეებერტელა მკლავებზე დაყრდნობილ გუმბათში და, ამგვარად, უშუალოდ ეკლესიაშიც333. რათა ეს ყოველივე უფრო გასაგები გახდეს, მე აქვე ვათავსებ ამ უცნაური, ჩემთვის ჯერჯერობით უცნობი, სტილის გეგმას. 900px|ცენტრი A. გარშემოსასვლელის სივრცე გარესამყაროს სამი - ჩრდილოეთის, დასავლეთისა და სამხრეთისაკენ ზუსტად ორიენტირებული კარით უკავშირდება. მეტი სიმტკიცისათვის, მეტადრე ზედა კამარისა, შიგნით დამატებულია 20 ნახევარსვეტი.
B. გარშემოსავლელი მხოლოდ აღმოსავლეთისკენაა დახურული, რადგან აქ საკურთხეველი იყო მოთავსებული. მაჰმადიანებმა ყველა გასასვლელი და სვეტებშორისი შუალედები ამოქოლეს, რის გამოც ვერაფრის დანახვა ვერ მოხერხდა.
C. უმნიშვნელო, გარედან შვერილი მინაშენი 9 ფუტის სიგრძისა და 3 ფუტის სიგანისაა. იდგა თუ არა აქ ტრაპეზი, მე არ ვიცი, მაგრამ მეეჭვება მდგარიყო, თუმცა წყობის შეფერილობა და ფორმა სხვათაგან არ განსხვავდება.
D. ჯვრის გუმბათი, სიმაღლით 70-80 ფუტი.
E. ოთხი, კამარებით გადახურული, უკანიდან გახსნილი მკლავი (Schenkel). ამ თავისუფალ სივრცეში რკალადაა დაყენებული ოთხი 12 ფუტის სიმაღლის სვეტი, რომელთაც იქ კედელი ეყრდნობა. მკლავში (Schenkel), რომლის მეოხებიტაც წმინდა-წმიდათაში შედიოდნენ, ექვსი სვეტია, მაგრამ, როგორც ზემოთ ითქვა, მაჰმადიანებმა ისინი კედლით შეაერტეს.
F. ოთხი სენაკი ან სამლოცველო, რომელთაც კარები გარშემოსავლელიდან აქვთ. მათიკედლები ძალზე თხელია და, ალბათ, ისინი ძირითადად ვეებერტელა გუმბათის საყრდენები იყვნენ. ყოველი შიდა ოთხკუთხა, კამარიტ გადახურული სადგომის გვერდებიდანთითოეული 8 ფუტს არ აღემატება. კუთხეები გარედან მომრგვალებულია, ნახევარსვეტების ფორმისა. კედლის შიგნით ძალიან ვიწრო კიბეს ავყევართ ქვედას თავზე მდებარე კიდევ უფრო პატარა სენაკისებურ სადგომში.
მხატვრობის ნაშთები მე ვერ შევნიშნე. წარწერები იყო, მაგრამ მაჰმადიანებმა ისინი ისე გააფუჭეს, რომ დაზუსტებით ვერაფერს ვარჩევდი. შიდა კედლების მოპირკეთება, პერანგი მუქი ნაცრისფერი ან ძალიან ჭუჭყიანია, ნაწილობრივ დაკარგული.
დ. ბაქრაძის აღწერა
1881 წელს ბანას მონახულების შემდეგ, დიმიტრი ბაქრაძე წერს:
აქვე უნდა აღინიშნოს ე. თაყაიშვილის მიერ გამოცემული დიმიტრი ბაქრაძის დღიურის ჩანაწერები რომლებიც გაკეთდა უშუალოდ ძეგლის მონახულებისას და რომლებიც თავად დ. ბაქრაძეს არ ჰქონდა გამოცემული:
ექვთიმე თაყაიშვილის მიერ ბანას მონახულების მიერ ის თავის დღიურებში წუხილით წერს: „საყვედური ეთქმის დ. ბაქრაძესაც კი, რომელიც ძალიან მოკლედ და სიტყვაძუნწად აღწერს ოლთისის ძეგლებს და არც დღიურში აქვს ბევრი რამ ნათქვამი მათ შესახებ. ხოლო იმ მხატვარს, ბ...ს, რომელიც ბაქრაძეს ხლებია თან, საოცრად უმწეო, პირდაპირ ბავშვური ნახაზები აქვს გაკეთებული: წრე და აქეთ-იქით ოთხი რაღაც...“
ე. თაყაიშვილის აღწერა
ექვთიმე თაყაიშვილმა ტაოში იმოგზაურა 1902 და 1907 წლებში, რომლის დროსაც მას თან ახლდა, როგორც არქიტექტორი, ასევე ფოტოგრაფი. სწორედ ექვთიმე თაყაიშვილის კვლევა არის ერთ-ერთი სრულფასოვანი, რომელიც აერთიანებს ყველა მანამდელ და მის პერიოდში ბანაზე და მსგავს ტაძრებზე დაგროვილ ცოდნას. ექვთიმე თაყაიშვილს დეტალურად აქვს აღწერილი ყველა ის არქიტექტურული ნიშან თვისება, რაც მის პერიოდში იყო შემორჩენილი.
პირველი, 1902 წლის ექსპედიციის დროს ექვთიმე თაყაიშვილს ახლდა: პირველი ექსპედიციის დროს ბანას გადაუღეს 10 ფოტო. ასევე აიზომა ძეგლი და გაკეთდა არქიტექტურული გეგმა.
900 px|მინიატიურა|ცენტრი|ბანას გეგმა. შედგენილი სიმონ კლდიაშვილის მიერ. 1902 წელი
მეორე, 1907 წლის ექსპედიციის დროს ექვთიმე თაყაიშვილს ახლდა: მეორე ექსპედიციის დროს ბანას გადაუღეს, როგორც ფოტოები ასევე სტერეოფოტოებიც. ძეგლი კვლავ აიზომა და კალიგინმა გაკეთდა ბანას ახალი გეგმა. 900 px|მინიატიურა|ცენტრი|ბანას გეგმა. შედგენილი ანატოლი კალიგინის მიერ. 1907 წელი
ვ. ცინცაძის რეკონსტრუქცია
ვახტანგ ცინცაძე მიეკუთვნება არქიტექტორთა იმ ნაწილს, რომლებმაც თავიანთი თვალით დანახული ბანას სრული რეკონსტრუქცია წარმოადგინეს. მისი გეგმები, ძეგლის ჭრილი და გადახურვა განსხვავდება ზემოთ მოყვანილი არქიტექტორთა ხედვებისაგან.
სქოლიო
კატეგორია:ქართული ეკლესია-მონასტრები ტაო-კლარჯეთში *
ლიმპოპო
ლიმპოპო (Limpopo, Limpopo) — მდინარე სამხრეთ აფრიკაში. მისი სიგრძეა 1750 კმ, აუზის ფართობი 415 000 კმ². ლიმპოპო ინდოეთის ოკეანეში ჩამდინარე აფრიკის მდინარეებს შორის სიდიდით მეორეა ზამბეზის შემდეგ.
ლიმპოპოზე გაივლის სამხრეთ აფრიკის რესპუბლიკის სახელმწიფო საზღვრის მონაკვეთები ბოტსვანასა და ზიმბაბვესთან. მინი|left|250პქ|ლიმპოპოს აუზი პირველი ევროპელი, ვინც ეს მდინარე ნახა, იყო ვასკო და გამა, რომლის ექსპედიციამაც 1498 წელს, ლიმპოპოს შესართავთან ჩაუშვა ღუზა. როგორც ჩანს, მდინარის რეგიონი უხსოვარი დროიდან ყოფილა დასახლებული, რადგან აქ აღმოჩენილია 3,5 მლნ წლის ავსტრალოპითეკის ნამარხები.
რესურსები ინტერნეტში
კატეგორია:სამხრეთ აფრიკის რესპუბლიკის მდინარეები კატეგორია:ზიმბაბვეს მდინარეები კატეგორია:მოზამბიკის მდინარეები კატეგორია:ბოტსვანის მდინარეები
ტერეზა ჰაკ კიუნგ ჩა
ტერეზა ჰაკ კიუნგ ჩა (Korean: 차학경; დ. 4 მარტი, 1951 – გ. 5 ნოემბერი, 1982) — ამერიკელი მწერალი, პროდიუსერი, რეჟისორი და წარმოშობით სამხრეთი კორეელი მხატვარი, რომელიც ცნობილია თავისი 1982 წლის რომანით, დიკტიი. ჩა აღიარებულია ავანგარდისტ მხატვრად. ის შესანიშნავად საუბრობდა კორეულად, ინგლისურად და ფრანგულად. თავის ნაშრომში, როგორიც იყო დიკტიი, ჩამ ჩაატარა ექსპერიმენტი და საკუთარ ნაწერებში ერთმანეთს რამდენიმე ენა შეურია. ჩას დარგთაშორისი ფონი ნათლად გამოჩნდა დიკტიშიი, რომელიც ექსპერიმენტირებულია ორივე ბეჭდვითი და ვიზუალური მედიის სინთეზთან და ჰიპერტექსთან.ჩას დიკტიი ისწავლება თანამედროვე ლიტერატურულ კლასებში, მათ შორის ქალთა ლიტერატურაში.
რესურსები ინტერნეტში
კატეგორია:XXI საუკუნის მწერლები კატეგორია:ამერიკელი მწერლები კატეგორია:ადამიანები პუსანიდან კატეგორია:სამხრეთ კორეელი მწერლები
წითელი საჩეჩელა
სოკო პირველად აღწერა გერმანელმა მიკოლოგმა კრისტიან ჰენდრიკ პერსონმა 1797 წელს როგორც Clavaria botrytis. მიმდინარე ბინომიალური სახელწოდება მიანიჭა გერმანელმა მიკოლოგმა ადალბერტ რიკენმა 1918 წელს.
სამეცნიერო სინონიმები:
აღწერა
ნაყოფსხეულის სიმაღლე —6-20 სმ-მდე, დიამეტრი — 6-30 სმ, ხორციანი, ბუჩქისებრია, ტოტები ერთმანეთის მიმართ მჭიდროდაა განწყობილი, მოკლე და სქელია, თავდაპირველად მოთეთრო, ასაკთან ერთად მოყვითალო-ყავისფერი, ბოლოებში ახასიათებს ვარდისფერი ან წითელი ფერის წვეროები.
რბილობი — ჭუჭყისფერ-თეთრი, ტოტებში მოყვითალო, რამდენადმე წყალწყალა, მყიფე. ხილის სუნითა და სასიამოვნო მოტკბო გემოთი.
ფეხი — მოკლე და სქელი, დიამეტრი — 4-6 (8) სმ, ძირისკენ შევიწროებული, თავდაპირველად თეთრი, მოგვიანებით მკრთალ-ყვითელი ან მოყვითალო-ყავისფერი.
სპორების ფხვნილი — მოყვითალო-ჟანგმიწისფერი, სპორები — 12-18х4-6 მკმ, ცილინდრული ან სიგმოიდური. ბაზიდიუმი — ოთხსპორიანი (ზოგჯერ ორსპორიანი), 59-82x8-11 მკმ.
გავრცელება და ეკოლოგია
უპირატესობას ანიჭებს კირქვიან ნიადაგს. იზრდება თბილ ფოთლოვან და შერეულ ტყეებში ერთეულებად ან მცირე ჯგუფებად. მიკორიზას წარმოქმნის ფართოფოთლოვან ხეებთან, უპირატესად წიფელთან. ზოგკერ ქმნის „ქაჯის წრეს“.
გავრცელების არეალი მოიცავს აფრიკას (ტუნისი),, ავსტრალიას, აზიასა (ინდოეთის, ნეპალის, იაპონიის, კორეის, პაკისტანის, რუსეთის შორეული აღმოსავლეთისა და თურქეთის ჩათვლით), ევროპას (ნიდერლანდების, საფრანგეთის, პორტუგალიის, იტალიის, ბულგარეთის, ესპანეთისა და საქართველოს ჩათვლით). აგრეთვე გვხვდება მექსიკასა და გვატემალაში. ფართოდაა გავრცელებული ჩრდილოეთ ამერიკაში.
სეზონი — ზაფხულიდან შემოდგომამდე.
კვებითი ღირებულება
საჭმელი სოკოა. საკვებად რეკომენდირებულია მხოლოდ ნორჩი ეგზემპლარები. გამოიყენება ახალი, შემწვარი, გამხმარი და ცხიმში ან ძმარში დამარინადებული. ახასიათებს ხილის სასიამოვნო გემო. სიბერეში მჟავე გემოს იძენს.
ყოვლად დაუშვებელია მისი შეგროვება დაბინძურებულ რაიონებში, რადგანაც იგი ადვილად შეიწოვს დარიშხანს. ზოგიერთი სახელმძღვანელო გამოუცდელ მესოკოვეებს ურჩევს თავი შეიკავონ მისი შეგროვებისაგან, რადგანაც იგი მეტად წააგავს მისივე გვარის შხამიან სახეობას მოვარდისფრო საჩეჩელას.
სქოლიო
კატეგორია:საჭმელი სოკოები კატეგორია:ძარღვასოკოსებრნი
Tetraponera scotti
Tetraponera scotti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს. .
სქოლიო
კატეგორია:ჭიანჭველები
აჰმედ შაფიკი
აჰმედ შაფიკი (احمد محمد شفيق; დ. 25 ნოემბერი 1941, კაირო) — ეგვიპტელი პოლიტიკოსი. მონაწილეობდა 2012 წლის ეგვიპტის საპრეზიდენტო არჩევნებში. იყო ეგვიპტის პრემიერ-მინისტრი ჰოსნი მუბარაქის მმართველობის დროს.
სქოლიო
კატეგორია:ეგვიპტელი პოლიტიკოსები კატეგორია:ეგვიპტის პრემიერ-მინისტრები კატეგორია:დაბადებული 1941 კატეგორია:დაბადებული 25 ნოემბერი
სერანია-დელ-პერიხა
სერანია-დელ-პერიხა, სიერა-დე-პერიხა (Serranía del Perijá) — ქედი ანდებში, ვენესუელასა და კოლუმბიას შორის. სიგრძე 310 კმ. შეიცავს მთის მასივებს მოტილონესს, ვალიედუპარს, პერიხასა და ოკას. წარმოადგენს მარაკაიობოს აუზისა და მდინარე სეზარის წყალგამყოფს. დასავლეთით აღმართულია საკმაოდ მაღალი სიერა-ნევადა-დე-სანტა-მარტას ქედი, აღმოსავლეთით კი გაშლილია მარაკაიბოს ვრცელი დაბლობი.
ქედი იწყება კოლუმბიაში, ადგილ ოკანასთან, საიდანაც გრძელდება ჩრდილოეთური მიმართულებით, სადაც თანდათანობით გადადის გუახირის უდაბნოში. სიმაღლე 3630 მ-მდე (სერო-დე-ლას-ტეტასი). მნიშვნელოვანი მთებია: კეპო-ირაპა (3540 მ), სერანია-დე-მაკუირა (864 მ) და სერო-ასეიტე (853 მ). სერანია-დელ-პერიხის ქედის 58% მოქცეულია ვენესუელის ფარგლებში, დანარჩენი 42% კოლუმბიაშია. აგებულია მეტამორფული და დანალექი ქანებით. ფერდობებზე ტყეებია.
გაბატონებულია ნოტიო ტროპიკული კლიმატი. კალთებზე იზრდება ყავა და ყაყაჩო.
სქოლიო
კატეგორია:ვენესუელის ქედები კატეგორია:კოლუმბიის ქედები
ჩრდილოეთი აფრიკა
[[ფაილი:LocationNorthernAfrica.png|მინი|
]]
ჩრდილოეთი აფრიკა — მდებარეობს აფრიკის კონტინენტის ყველაზე ფართო ნაწილში. გეოპოლიტიკურად, გაეროს განსაზღვრებით მასში შედიან:
ხშირად ამ ნაწილს მიაკუთვნებენ ეთიოპიას, ერიტრეას, მავრიტანიას, კანარის კუნძულებსა და მადეირას.
სქოლიო
კატეგორია:აფრიკა კატეგორია:ჩრდილოეთი აფრიკა კატეგორია:გაეროს სუბრეგიონები
ნიგოზა
ნიგოზა — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, კოდისწყაროს თემში. მდებარეობს კვერნაქის ქედის ჩრდილოეთ კალთაზე. ზღვის დონიდან 900 მეტრზე, კასპიდან დაშორებულია 18 კილომეტრით.
ისტორია, ეტიმოლოგია
XIX საუკუნის შუა ხანებში ქსნის ხეობის სოფელ კუცხოვეთიდან ჩამოსული ოჯახები ქვემო ჭალელ თავად ამილახვარს ისინი დღევანდელი სოფლის ადგილას მიუყვანია, ხალხს ოქრო მიუციათ და სოფელი დაუარსებიათ. „ ნიგოზივით გემრიელი მიწააო“ — გადმოცემით ასე უთქვამს ამილახვარს ახალმოსახლეებისათვის და ამ ფაქტს უკავშირებენ სოფლის სახელის წარმოშობას.
მოსახლეობა
2014 წლის აღწერის მონაცემებით სოფელში ცხოვრობს 123 ადამიანი.
სქოლიო
კატეგორია:კასპის მუნიციპალიტეტის სოფლები
Ride the Lightning Tour
Ride the Lightning Tour იყო ამერიკული მძიმე მეტალ ჯგუფ მეტალიკის 1985 წელს გამართული საკონცერტო ტურნე. იგი ჩატარდა მათი სტუდიური ალბომის, Ride the Lightning, მხარდასაჭერად, რომელიც გამოვიდა 1984 წლის 27 ივლისს. ტურნეს დროს მეტალიკამ პირველად მიიღო მონაწილეობა ფესტივალში Monsters of Rock, სადაც 70 000 მსმენელის წინაშე წარდგა. ხოლო მათივე გამოსვლას ფესტივალზე Day on the Green, რომელიც ჩატარდა ოკლენდში, კალიფორნია, 60 000 მსმენელი დაესწრო.
სიმღერების სია
(აღებულია 1985 წლის 3 მარტის შოუდან)
სქოლიო
კატეგორია:მეტალიკის ტურნეები კატეგორია:1985 წლის საკონცერტო ტურნეები
აფონიხა (ხაროვსკის სასოფლო დასახლება)
აფონიხა (Афониха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 2 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
აღმოსავლეთი აფრიკა
[[ფაილი:LocationEasternAfrica.png|right|thumb|350px|
]] აღმოსავლეთი აფრიკა — აფრიკის კონტინენტის უკიდურეს აღმოსავლეთში მდებარე რეგიონი, რომელსაც გეოგრაფია და გეოპოლიტიკა განსაზღვრავს. გაეროს გეოგრაფიული რეგიონების სქემის მიხედვით მასში 19 ტერიტორია შედის:
გეოგრაფიულად, ეგვიპტე და სუდანიც ზოგჯერ ამ რეგიონში მოიაზრება.
კატეგორია:გაეროს სუბრეგიონები კატეგორია:აფრიკა კატეგორია:აღმოსავლეთი აფრიკა
ბროუდ-პიკი
ბროუდ-პიკი (კ3, ადგილობრივ ენაზე ფაიჩან-კანგრი (ཨིྰན་ཨངརི་) — მსოფლიოში სიმაღლით მე-12 მწვერვალი. დასახელება ითარგმნება, როგორც „ფართო პიკი“. მისი სიმაღლეა 8051 მ. ბროუდ-პიკი წარმოადგენს გაშერბრუმის მთიანი მასივის ნაწილს. ის მდებარეობს პაკისტანისა და ჩინეთის საზღვარზე. კ2-დან დაშორებულია 8 კმ-ით. ბროუდ-პიკზე პირველად ავიდა ავსტრიელ მთამსვლელთა ექსპედიცია 1957 წლის 9 ივნისს.
რესურსები ინტერნეტში
კატეგორია:პაკისტანის მთები კატეგორია:ყარაყორუმი
წითლიო
წითლიო, წითელკაბა სოკო (Russula rosea, syn. Russula lepida) — ქუდიანი სოკო. ქუდის დიამეტრი 10 სმ აღწევს. ფერად წითელია, ფირფიტები თეთრია და მოყვითალო ელფერი დაჰკრავს. ფეხი თეთრი ან ვარდისფერია. იზრდება ფოთლოვან ტყეში ზაფხულ-შემოდგომაზე. საჭმელად იხმარება ახალი, მოხრაკული და დამწნილებული.
Lasioglossum viride
Lasioglossum viride — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1840 წელს.
სქოლიო
viride
ჟასმინი
ჟასმინი (Jasminum) — მცენარეთა გვარი ზეთისხილისებრთა ოჯახისა. აერთიანებს 300-მდე სახეობას, რომელიც უმთავრესად გავრცელებულია აზიის, აფრიკის და სამხრეთ ამერიკის ტროპიკებსა და სუბტროპიკებში.
ყოფილ სსრკ-ში ველურად იზრდება 3 სახეობა, კერძოდ საქართველოში 2: სამკურნალო ანუ ნამდვილი ჟასმინი (Jasminum officinale) ფოთოლმცვივანი ან ნახევრად მარადმწვანე მხოხავი ბუჩქია, რომლის სიმაღლე 10 მ-ს აღწევს. ნახევარქოლგა ყვავილები აქვს.